b'\n_START_ARTICLE_\nPreu\xc3\x9fisches Oberverwaltungsgericht\n_START_PARAGRAPH_\nDen preussiske overforvaltningsdomstol (tysk: (K\xc3\xb6niglich-) Preu\xc3\x9fische Oberverwaltungsgericht (PrOVG) var en tysk domstol, der eksisterede fra 1875 til 1941. Domstolen havde s\xc3\xa6de i Berlin.\n_START_SECTION_\nForhistorie\n_START_PARAGRAPH_\nI Paulskirke-forfatningen fra 1849 var tyskerne blevet lovet forvaltningsdomstole. Forfatningen tr\xc3\xa5dte aldrig i kraft, og indf\xc3\xb8relsen af domstolene skete kun langsomt. Storhertugd\xc3\xb8mmet Baden fik en forvaltningsdomstol i 1863. I 1875 fulgte Hessen-Darmstadt og Preussen efter. Senere kom der ogs\xc3\xa5 forvaltningsdomstole i andre tyske stater.\n_START_SECTION_\nVirksomhed\n_START_PARAGRAPH_\nI domstolen f\xc3\xb8rste \xc3\xa5r var Kreuzberg-dommen fra 1882 domstolens vigtigste kendelse. Med henvisning til magtens tredeling forb\xc3\xb8d dommen politiet at udstede regulativer om byplanl\xc3\xa6gning i Kreuzberg (en forstad til Berlin). Dommen forpligtede regeringen til at omdanne Preussen fra en politistat til en retsstat._NEWLINE_Den tidligere preussiske indenrigsminister Bill Drews var pr\xc3\xa6sident for domstolen fra 1921 til 1938. Trods heftige angreb fra yderligtg\xc3\xa5ende nazistiske jurister h\xc3\xa6vdede Drews retsstatens principper.'